**Délegyházi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Délegyházi Polgármesteri Hivatal

Gazdálkodási előadó - gazdasági vezető**

munkakör betöltésére.

**A közszolgálati jogviszony időtartama:**határozatlan idejű közszolgálati jogviszony

**Foglalkoztatás jellege:**  Teljes munkaidő

**A munkavégzés helye:** Pest megye, 2337 Délegyháza, Árpád utca 8.

**Ellátandó feladatok:**

Ellátja az önkormányzat gazdasági szervezetének vezetését (gazdasági vezető). A gazdálkodási előadó munkakörben ellátja az önkormányzat költségvetési előirányzat tervezési és gazdálkodási, pénzügyi beszámolási és könyvvezetési, jogszabályokban előírt feladatait (2011.évi CXCV. Tv., 4/2013. (I.11.) Korm. rendelet, 368/2011. (XII.31.) Korm. rendelet)

**A munkakörhöz tartozó főbb tevékenységi körök:** Gazdálkodási

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) Közszolgálati Cafeteria Szabályzat rendelkezései az irányadók.

**Pályázati feltételek:**

         Magyar állampolgárság,

         Cselekvőképesség,

         Büntetlen előélet,

         Főiskola, a 29/2012. Korm.rendelet 1.sz. melléklete 19. pont szerint I. besorolási osztályra előírt képesítés, és a 368/2011.Korm. rendelet 12.§.-ban a gazdasági vezetőre előírt szakirányú képesítés: a gazdasági vezetőnek a felsőoktatásban szerzett végzettséggel és emellett: a.) okleveles könyvvizsgálói vagy államháztartási mérlegképes könyvelői szakképesítéssel, VAGY az engedélyezés szempontjából ezzel egyenértékű szakképesítéssel, VAGY: b.) gazdasági vezetői, belső ellenőri, érvényesítői, pénzügyi ellenjegyzői - 2012. január 1. előtt az Áht. szerinti ellenjegyzői -, VAGY a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlattal, valamint mérlegképes könyvelői szakképesítéssel vagy a felsőoktatásban szerzett gazdasági szakképzettséggel kell rendelkeznie.A gazdasági vezetőnek szerepelnie kell az Szt. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel,

         államháztartásban szerzett - Legalább 5 év feletti szakmai tapasztalat,

         Gyakorlott szintű Számviteli/pénzügyi szoftverismeret,

         Vagyonnyilatkozat tételi eljárás lefolytatása,

         ASP Gazdálkodási Szakrendszer, KGR, EBR42, ÖnegM rendszer ismerete

**A pályázat elbírálásánál előnyt jelent:**

         ASP Gazdálkodási Rendszer ismerete

**Elvárt kompetenciák:**

         Kiváló szintű precizitás, csapatszellem, vezetői kompetenciák,

**A pályázat részeként benyújtandó iratok, igazolások:**

         3 hónapnál nem régebbi erkölcsi bizonyítvány vagy a kérelem postai feladását igazoló szelvény/elektronikus kérelem esetén a visszaigazolás

         összeférhetetlenségi nyilatkozat

         Nyilatkozat arra vonatkozóan, hogy a pályázat tartalmának és személyes adatainak a pályázat elbírálásában részt vevők általi megismeréséhez hozzájárul,

         nyilatkozat orvosi vizsgálat vállalásáról

         Részletes fényképes szakmai önéletrajz a 45/2012. (III.20.) Korm.rendelet szerint

         nyilatkozat vagyonnyilatkozattételi kötelezettség elfogadásáról

         iskolai végzettséget, szakképzettséget igazoló bizonyítványok

**A munkakör betölthetőségének időpontja:**

A munkakör legkorábban 2019. május 1. napjától tölthető be.

**A pályázat benyújtásának határideje:** 2019. március 4.

A pályázati kiírással kapcsolatosan további információt Varju Miklósné nyújt, a 24/542-155/6 -os telefonszámon.

**A pályázatok benyújtásának módja:**

     Postai úton, a pályázatnak a Délegyházi Polgármesteri Hivatal címére történő megküldésével (2337 Délegyháza, Árpád utca 8. ). Kérjük a borítékon feltüntetni a pályázati adatbázisban szereplő azonosító számot: 927-1/2019 , valamint a munkakör megnevezését: Gazdálkodási előadó - gazdasági vezető.

     Személyesen: Varju Miklósné, Pest megye, 2337 Délegyháza, Árpád utca 8. 2-es iroda.

**A pályázati eljárás, a pályázat elbírálásának módja, rendje:**

Határidőben benyújtott pályázatnak azt kell tekinteni, amely legkésőbb a benyújtási határidő utolsó napján 12 óráig a Polgármesteri Hivatalba beérkezett. A beérkezett pályázatok áttekintése és annak érvényessége esetén a jegyző személyes meghallgatást követően dönt a nyertes pályázó személyéről. A munkakör határozatlan időtartamra szól, 6 hónap próbaidő kikötésével. Munkáltató fenntartja magának a jogot, hogy a pályázatot eredménytelennek nyilvánítsa.

**A pályázat elbírálásának határideje:** 2019. március 8.